માનવમિત્ર, ગાંધીનગર : ગુજરાત વિધાનસભા વિરોધ પક્ષના નેતા પરેશ ધાનાણીએ ભાજપ પર આકરા પ્રહાર કરતા જણાવ્યું હતું કે ભાજપ સરકારને કૌભાંડોની સરકાર તરીકે નંબર 1 નું બિરુદ આપી શકાય તેમ છે. પરેશ ધાનાણીએ બીટકોઈન મુદ્દે જણાવ્યું હતું કે બીટકોઈનનું ૧૨ કરોડે શરુ થયેલ કૌભાંડ ૧૦૦૦ કરોડે પહોંચી ગયું છે. વધુમાં તેઓએ જણાવ્યું હતું કે નોટબંધી વખતે નાણા સગેવગે કરવામાં મોટા માથાઓની સંડોવણી હોવાથી બીટકોઈન મામલાની તપાસ મંથર ગતિએ ચાલી રહી છે અને મોટા માથાઓને બચાવવા રાજરમત ચાલી રહી છે.